Title: Príloha č
Author: vladimir.blaho
Last saved by: Kuštek Daniel
Company: Infovek

Správa zo zahraničnej pracovnej cesty 

1. Účastník ZPC:

Titul, meno a priezvisko:   	Ing. Daniel Kuštek
Pracovisko:                         	OOPVZ ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			projektový manažér
Znalosť jazykov:                  AJ, NJ, FJ, ŠpJ

2. Zahraničná pracovná cesta:

Štát:                                     	Írsko
Mesto:                                 	Dublin
Vykonaná v dňoch:             11.06 – 14.06.2013
Prijímajúca organizácia:    	Európska komisia
Účel cesty:                   	účasť na pravidelnom zasadnutí Technickej pracovnej skupiny pre ESF a Výboru ESF
Spôsob financovania:          	Vreckové, stravné, cestovné, ubytovanie hradilo MŠVVaŠ SR z technickej pomoci.

3. Rámcový program pobytu:

11.06.2013	11:20		Odlet z Bratislavy 
	13:20		Prílet do Dublinu
	
12.06.2013 	09:30 – 16:30	účasť na pravidelnom zasadnutí Technickej pracovnej skupiny pre ESF - 1. deň 
	16:30 - 18:30	účasť na stretnutí zástupcov vládneho sektora

13.06.2013 	09:30 - 17:30 	účasť na pravidelnom zasadnutí Technickej pracovnej skupiny pre ESF - 2. Deň

14.06.2013	09:30 - 16:00	účasť na zasadnutí Výboru ESF

	17:55		Odlet z Dublinu 
	23:10		Prílet do Viedne
	00:00 		Príchod do Bratislavy

4. Stručný priebeh rokovaní, resp. študijného pobytu:

Technická pracovná skupina pre ESF

Prvý deň zasadnutia otvorila zástupkyňa EK schválením programu zasadnutia a záverov z predošlého stretnutia. Nasledovala prezentácia k aktuálnemu stavu rokovaní a to v 4 oblastiach: BVFR, návrh všeobecného nariadenia, návrh ESF nariadenia a Fond pomoci pre najodkázanejších. V rámci BVFR boli EP vznesené ako problematické 4 kľúčové oblasti: vlastné zdroje a jednotnosť rozpočtu – tieto smerujú k zhode. Oblasti revízií a flexibility pretrvávajú ako otvorené. Pri flexibilite sa navrhovalo, aby presun nevyčerpaných prostriedkov nebol nelimitovaný, čiže aby existoval nejaký limit, EP trvá na plnej flexibilite. Pri návrhu všeobecného nariadenia zhrnula bloky, ktoré sú uzatvorené a tie, ktoré ostávajú otvorené aj po trialógu v Štrasburgu (systém riadenia a kontroly, veľké projekty, technická pomoc). Pre litovské predsedníctvo ostáva výkonnostný rámec a makroekononomické kondicionality. V rámci ESF ostáva otvorený podiel ESF (pôvodne navrhovaný na 25%). Aktuálne sa navrhovaný podiel pohybuje v rozmedzí 21,8 a 22,3 % čo podľa zástupkyne EK predstavuje  ekvivalent súčasného obdobia a táto výška podľa nej nie je dostatočná s ohľadom na výzvy a ciele EÚ 2020. 11. júla by Výbor REGI v EP mal schvaľovať správu o tematických blokoch. Po schválení správy by mali pokračovať aj trialógy. Odznela informácia o oneskorenom prijatí nariadení DG AGRI a DG MARE. V rámci ESF Nariadenia sú uzatvorené čl. 6-11, v diskusii sú čl. 2, 3, 12-21 (chýba dohoda na minimálny podiel v čl.4), články týkajúce sa Iniciatívy zamestnávania mladých (YEI) a príloha ohľadom indikátorov vrátane YEI indikátorov. V rámci YEI sa debatuje o potenciálnom rozšírení vekovej hranice (povoliť vekový limit 25-29 r.), zníženie miery zamestnanosti pod 25% ( zvýšil by sa počet regiónov, ktoré by profitovali z YEI) a diskutuje sa cieľová skupina „len NEETs vs. hlavne NEETs“. Čo sa týka Fondu pomoci pre naodkázanejších, má sa hlasovať o mandáte pre tento fond. Dve otvorené otázky pre EP sú  otázka voliteľnosti alebo povinnosti tohto nástroja a najmä otázka finančnej alokácie, nakoľko EP požaduje 3,5 mld. € oproti pôvodne navrhovaným 2,5 mld. €. Existuje tlak na to, aby bol tento fond funkčný od 1.1.2014. Zástupkyňa EK ďalej v tomto bode informovala, že PD predložené do polovice júna dostanú spätnú väzbu od EK do konca júla, PD predložené do polovice júla dostanú spätnú väzbu až v polovici septembra (kvôli dovolenkovému režimu EK v auguste). Zároveň sa informovala na termíny predloženie PD ČŠ – Poľská republika PD odoslala, Belgicko sa vyjadrilo, že nie je možné očakávať dobre spracované PD bez finalizácie nariadení o.i. aj spomínaných DG AGRI a MARE.
Ďalšou v poradí bola prezentácia k ex-ante kondicionalitám. Najprv zástupca EK uviedol všeobecné informácie k EAK (rozdelenie na všeobecné a tematické, termíny plnenia a možné následky (akčný plán až po pozastavenie platieb). Čo sa týka prebiehajúce trialógu k návrhu nariadení, v prílohe V na základe neho pribudla nová EAK týkajúca sa Iniciatívy zamestnávania mladých a pri všeobecných EAK boli Radou vypustené EAK týkajúce sa rodovej rovnosti a nediskriminácie, ale Komisia ani Parlament to nepodporujú. EK pripravila návrh usmernenia k vyhodnocovaniu EAK – mal by uľahčiť prácu pre členské krajiny pri sebavyhodnocovaní  napĺňania EAK. Pre splnenie EAK je potrebné, aby boli splnené všetky kritériá. V rámci diskusie sa niektoré členské štáty veľmi negatívne vyjadrovali voči kritériám plnenia EAK (Belgicko, Poľsko). Podľa nich EK prostredníctvom EAK chce posudzovať národné stratégie a politiky, i keď financovanie z EŠIF pokryje je časť výdavkov na operácie v určitých oblastiach – napr. v Rakúsku tvorí ESF 5% z celého rozpočtu vyčleneného pre trh práce - ale podmienkou je existencia celonárodnej stratégie pre danú oblasť a táto stratégia bude posudzovaná/spochybňovaná? zo strany EK). Zástupkyňa EK v odpovedi na tieto výhrady uviedla, že národné stratégie musia byť v súlade s politikami EÚ a odmietla tvrdenie, že EAK je nástrojom na posudzovanie národných politík. Poľsko položilo otázku, čo v prípade napr. legislatívnych zmien, ktoré môžu ovplyvniť aj kritériá v rámci EAK (ak sa udejú neskôr v priebehu implementácie). Zástupkyňa EK v odpovedi na túto otázku uviedla, že EK preskúma podmienky splnenia EAK na začiatku PO, resp. do termínu 31.12.2016. V prípade zmien po tomto dátume EK nebude opätovne otvárať EAK.
Nasledovala prezentácia k vzoru pre operačné programy v PO 2014 – 2020 – vzor ale stále nie je finálny. Účelom prezentácie je získať spoločný názor a náhľad na očakávania EK ohľadom obsahu OP. Časť I OP by mala popisovať príspevok OP k EÚ2020 (strategická časť). Musí byť konzistentná so Spoločným strategickým rámcom, Partnerskou dohodou a brať do úvahy Pozičný dokument. Musí obsahovať zdôvodnenie výberu tematických cieľov a investičných priorít. V časti II sa uvádzajú prioritné osi bez TP a prioritné osi pre TP. Všeobecným pravidlom pre prioritnú os je monofondovosť, 1 kategória regiónov a príslušnosť k 1 tematickému cieľu. V odôvodnených prípadoch existujú výnimky z týchto pravidiel. Čo sa týka výsledkov investičných priorít, neuvádzajú sa všetky ukazovatele, ale len tie so zadanými cieľovými hodnotami. Čiže pri ESF sa uvádzajú všeobecné (spoločné) výsledkové ukazovatele so stanovenými cieľovými hodnotami a programovo špecifické ukazovatele výsledku. Pri TP sa neuvádza investičná priorita ani princípy výberu, pri rozpočte nižšom ako 15 MEUR, nie je potrené uvádzať výsledky. V časti finančný plán sa uvádzajú samostatne fondy ERDF, ESF, KF a Fond pre YEI. Vo vzore pre OP bola pridaná tabuľka č.18, v ktorej sa delí alokácia pre ESF a YEI. Následne sa prešli aj ostatné časti vzoru. V rámci diskusie padla otázka ohľadne Spoločného akčného plánu, ktorý nie je súčasťou vzoru pre OP.  Vzor formuláru pre SAP by mal byť k dispozícii v priebehu júla.
V časti finančné riadenie Laurent Sens prezentoval fiche 5a týkajúci sa žiadosti o platbu. Hlavnou zmenou oproti 2007-2013 je zmena v účtovnom roku, ktorý končí 30.6. roku n+1. Žiadosti o platbu budú  v priebehu účtovného roku kumulované. Povinná bude záverečná žiadosť o priebežnú platbu do 31. júla. Pokiaľ táto nie je predložená, nie je možné predložiť žiadosť za ďalší účtovný rok. V prípadoch, keď prioritná os pokrýva viacero kategórií regiónov, miery spolufinancovania sú ustanovené podľa prioritných osí a kategórií regiónov. Následne opísal proces zadávania žiadosti o platbu do systému SFC2014.
Ferencz Simon prezentoval vývoj v čerpaní v ČŠ. Všetky faktúry za rok 2012 boli vyplatené v máji. Síce stále pretrvávajú obmedzenia v rámci cash-flow, EK je schopná uhrádzať platby v 60-dňovom limite. Riziko automatického zrušenia záväzku nehrozí len v Rakúsku, Lotyšsku a Estónsku. Ohrozená suma za všetky ostatné krajiny (ESF) je vo výške 7,8 miliárd EUR. Urgoval ČŠ na zníženie tejto sumy do ďalšieho zasadnutia ESF TWG. Priemerné čerpanie ESF je na úrovni 48,15%, najlepšie čerpanie má Lotyšsko, Rakúsko, Estónsko (75,5%, 72, 5% a 68,8%), najhoršie Rumunsko 16,75%. Slovensko s úrovňou 35,1% je na 6. mieste od konca. Na záver prvého dňa zasadnutia odznela informácia o návrhu na zmenu nariadenia (EK) 1083/2006. Ide o uplatnenie pravidla n+3 na záväzky 2011 a 2012, Druhá časť návrhu, ktorá hovorí o predĺžení uplatnenia zvýšenej miery spolufinancovania z rozpočtu EÚ o 10% pre  tzv. programové krajiny (Cyprus, Portugalsko, Grécko, Írsko) až do konca programového obdobia 2007-2013.
Druhý deň zasadnutia začal prezentáciou Juliusa op de Beke na tému „príspevok ESF k odporúčaniu Investovania do detí“. Najvyššiu mieru návratnosti majú investície v rannom detstve. Možno konštatovať, že aj detská chudoba je na vzostupe. Odporúča sa dodržiavať 3 princípy:
-	zlepšiť prístup k starostlivosti v rannom detstve
-	eliminovať školskú segregáciu (najmä pri Rómoch)
-	podporovať deti v mimoškolských aktivitách (dôležité je nielen to, čo sa deje v škole, ale aj po jej skončení)
Pre každú krajinu v tomto smere boli vydané špecifické odporúčania pre krajinu (ŠOK-y), pre Slovensko je medzi odporúčaniami najmä inkluzívne vzdelávanie a zameranie na vzdelávanie a starostlivosť v rannom detstve. Na zlepšenie tejto oblasti je v novom programovom období 2014 – 2020 pripravených niekoľko nástrojov: vznikla Európska platforma pre investície do detí s cieľom zbierať a rozširovať inovatívne skúsenosti, takisto pre PO 2014- 2020 sa vytvoril osobitný fond pre najodkázanejších (Fund for most deprived), 20% ESF je vyčlenených pre sociálnu inklúziu (doteraz bolo 16%), ex ante kondicionality, ktoré sa týkajú tejto oblasti sú znižovanie predčasného opúšťania školy, aktívna inklúzia Rómov, prístup k zamestnaniu a prechod od inštitucionálnej ku komunitnej starostlivosti.  
Laurent Sens následne poskytoval praktické info k YEI – Iniciatíve zamestnávania mladých – išlo o správne predloženie žiadosti o platbu, kde YEI vystupuje ako samostatný fond bez miery spolufinamcovania. Napr. pri oprávnených nákladoch na operáciu vo výške 4024 € predstavujú EÚ zdroje 3600€ a národné zdroje 424. Z EÚ zdrojov 3600 € je vnútorný pomer ESF/YEI 2:1 čiže 2400€ ESF a 1200€ YEI. Suma z fondu YEI je bez spolufinancovania (0%), K celkovej výške oprávnených výdavkov sú EÚ zdroje na úrovni 89%.
Nasledovali 2 prezentácie k vzdelávacím sieťam (learning networks). Prvá sa týkala inklúzie na trh práce a fungovala od r. 2009 do r. 2012, RO ESF v severnom Írsku bol lídrom, ostatné zapojené členské krajiny/regióny boli Flámsko, Grécko, Slovinsko, Španielsko a Švédsko (v rámci nich išlo o RO aj SORO). Cieľom bolo vytvoriť funkčné nástroje pre prijímateľov, sprostredkovateľov a zamestnávateľov. Tie boli vytvárané na základe dotazníkov. Na záver bola vypracovaná príručka, ktorá ukazuje typ aktivít alebo opatrení, ktoré môžu byť zahrnuté v národných alebo regionálnych operačných programoch v tomto alebo budúcom programovom období. Stránka: http://empowermentandinclusion.businesscatalyst.com/.
Druhá prezentácia sa týkala práce Community of Practice pre rodovú rovnosť. Celkovým cieľom bolo integrovať rodovú rovnosť do celého cyklu riadenia ESF od plánovania cez programovanie až po implementácia, monitorovanie a evaluáciu. Zapojených bolo 14 RO a 7 SORO (zapojenie SORO bolo vyzdvihnuté ako faktor úspechu). Ďalším problémom je nedostatok zdrojov, väčšinou sa tejto otázke venuje 1 človek. Bolo  vytvorených 5 tematických pracovných skupín (vzdelávanie a budovanie kapacít, hodnotenie, zvyšovanie povedomia, dopad politík a udržateľnosť). Na jednotlivé témy bolo zorganizovaných 7 konferencií. Dobré štruktúry pre podporu rodovej rovnosti sú vytvorené v Švédsku, Nemecku a Španielsku – treba sa inšpirovať príkladmi dobrej praxe a overenými skúsenosťami. Stránka: www.gendercop.com/activities. Ako pretrvávajúce problémy sú stále ekonomická nezávislosť žien a rozdiel v odmeňovaní (pay gap). Mladé ženy musia často robiť kompromisy pri voľbe povolania, napriek tomu, že dosahujú lepšie školské výsledky, nezaručuje im to lepšie postavenie na trhu. CoP vypracovala tzv. európsky štandard: http://standard.gendercop.com/ - pomocou neho by sa mala zlepšiť kvalita a efektivita v procesoch ŠF v jednotlivých členských štátoch prostredníctvom vytvorenia kritickej masy kľúčových hráčov v ČŠ za účelom presadzovania rodovej rovnosti v tematických oblastiach ich práce. 
V rámci bodu rôzne zástupkyňa EK, Manuela Geleng informovala o tom, že EK vyhlásila hodnotenie na transnacionálne learning networks – bude to zabezpečovať firma Ecorys, takže je možné, že budú v dohľadnej dobe kontaktovať ČŠ. Správa by mala byť k dispozícii začiatkom budúceho roka.
Zástupkyňa Malty požiadala, aby sa do programu na ďalšie zasadnutie včlenila aj téma auditu zjednodušených výdavkov. 
V závere odznela informácia o plánovanom spoločnom zasadnutí COCOF – ESF TWG dňa 26. júna 2013 v Bruseli.  

Výbor ESF

Zasadnutie  Výboru ESF sa začalo prijatím agendy, ktorá bola na programe zasadnutia. Oproti plánovanému programu nastali iba drobné zmeny, kedy bola prezentácia o výsledkoch Európskeho semestra presunutá na doobedie a prezentácia YEI na popoludnie. S touto zmenou bol program zasadnutia prijatý. Následne predseda Technickej pracovnej skupiny ESF v krátkosti informoval členov Výboru ESF o témach z predchádzajúcich dvoch dní. V ďalšom bode programu EK informovala členov výboru o stave rokovaní. Podľa EK je dôležité zapojenie orgánov jednotlivých ČS pri riešení pretrvávajúcich problémov pri rokovaniach, tak aby mohli byť Partnerské dohody, ako aj jednotlivé operačné programy predložené na EK v čo najskoršom termíne. Do diskusie sa prihlásila zástupkyňa ETUC (odborová organizácia), ktorá vyjadrila obavy z vyjadrenia komisára Lewandowského zodpovedného za rozpočtové záležitosti. Vyjadrenie z predchádzajúceho dňa sa týkalo viacročného finančného rámca a najmä podielu ESF. ETUC požadovala vydanie vyhlásenia Výboru ESF, ktoré by podporovalo pôvodne navrhovaných 25%. Írske predsedníctvo po počiatočných námietkach, že Výbor ESF, ako poradný orgán  nemá žiadnu úlohu pri rozpočtových záležitostich a z tohto dôvodu by nemalo vydávať podobné vyhlásenia, zvolalo stretnutie zástupcov administratív jednotlivých ČŠ, na ktorom sa dohodlo, že predmetné vyhlásenie bude dojednané v najbližších dňoch po skončení výboru.
Následne sa pokračovalo v rámci schváleného programu, ktorý pokračoval prezentáciou výsledkov Europskeho semestra, po ktorom nasledovali prezentácie zástupcov Rakúska a Fínska ohľadom podpory mládeže (Youth Guarantee). Obe krajiny majú vlastné schémy podpory mládeže a tieto inšpirovali aj EK. Na záver zasadania informovali zástupcovia Litvy o pripravovanom stretnutí pri príležitosti litovského predsedníctva v dňoch 14. a 15. novembra a malo by sa zamerať na nezamestnanosť mládeže.  

5. Odporúčané závery:

Závery a poznatky nadobudnuté na základe výmeny skúseností zúčastnených štátov budú využité v rámci implementácie fondov EÚ programového obdobia 2007 - 2013 a v procese prípravy programového obdobia 2014 – 2020.

6.   Prehľad prinesenej dokumentácie a miesto jej uloženia

Prinesená dokumentácia, súbor prezentácii, sa nachádza u autora správy a na požiadanie je k dispozícii.

7.   Osobitne vyhodnotený očakávaný prínos ZPC

Vzhľadom na výmenu informácii a skúseností pri implementácii OP financovaných z ESF medzi jednotlivými členskými štátmi EÚ v programovom období 2007 - 2013 a pre získavanie informácií potrebných v prebiehajúcom procese prípravy programového obdobia 2014 - 2020, možnosť aktívne ovplyvniť rozhodovacie procesy v rámci EÚ a prezentáciu stanoviska SR je potrebné zúčastňovať sa aj naďalej na zasadnutiach Technickej pracovnej skupiny a Výboru ESF.

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade O OPVZ

Súhlasím so zverejnením správy na internete.

Správu vypracoval: 

Ing. Daniel Kuštek 

Dátum: 24. 06. 2013

So správou súhlasí: 

Mgr. Veronika Paľková, riaditeľka OOPVZ

Trieda dôvernosti: Verejné